open-index/open-wikipedia-markdown huggingface dataset:
อี ทง-แฮ

**อี ทง-แฮ** (; เกิด 15 ตุลาคม ค.ศ. 1986) หรือชื่อในการแสดงว่า **ทงแฮ** () เป็นนักร้อง นักแต่งเพลง นักแสดงชาวเกาหลีใต้ เป็นสมาชิกของซูเปอร์จูเนียร์

## ประวัติ
ทงเฮ เกิดที่มกโพ จังหวัดช็อลลาใต้ ประเทศเกาหลีใต้ เป็นบุตรคนเล็กของครอบครัว ด้วยการสนับสนุนของบิดาที่เคยมีความฝันที่จะได้เป็นนักร้อง โดยได้เซ็นสัญญากับต้นสังกัด เอสเอ็ม เอนเตอร์เทนเม้นท์ หลังจากชนะรางวัลรองชนะเลิศอันดับ 3 ในการประกวด *SM Youth Best Selection Best Outward Appearance* ใน ค.ศ. 2001 ก่อนหน้านี้ เคยถูกวางตัวร่วมกับสมาชิกอีกคนจากซูเปอร์จูเนียร์ ให้อยู่ในบอยแบนด์ชื่อ *โอเค (OK), พริคอร์ (Pricor)* และ*สไมล์ (Smile)*

หลังจากทำการฝึกฝนเป็นเวลา 4 ปีกับต้นสังกัด เอสเอ็ม เอนเตอร์เทนเม้นท์ ทงเฮได้เป็นสมาชิกของวงบอยแบนด์ ซูเปอร์จูเนียร์ 05 (super Junior05) และต่อมาจึงเป็น ซูเปอร์จูเนียร์ (Super Junior) ในปัจจุบัน และในปี ค.ศ. 2015 ได้มีการจับคู่กับสมาชิกในวงอีกคนที่ชื่อ อึนฮยอก (Eunhyuk) เพื่อทำยูนิตร่วมกันใช้ชื่อว่า ซูเปอร์จูเนียร์ดีแอนด์อี (Super Junior-D&E) ซึ่งยังคงมีผลงานจวบจนถึงปัจจุบัน

## ผลงานเพลง

### [[ซูเปอร์จูเนียร์]]
* ค.ศ. 2005 - อัลบั้ม Super Junior 05 (TWINS)
* ค.ศ. 2007 - อัลบั้ม Don't Don
* ค.ศ. 2009 - อัลบั้ม Sorry Sorry
* ค.ศ. 2010 - อัลบั้ม Bonamana
* ค.ศ. 2011 - อัลบั้ม Mr.Simple
* ค.ศ. 2012 - อัลบั้ม Sexy, Free & Single
* ค.ศ. 2014 - อัลบั้ม MAMACITA
* ค.ศ. 2015 - อัลบั้ม Devil
* ค.ศ. 2017 - อัลบั้ม PLAY
* ค.ศ. 2019 - อัลบั้ม Time_Slip
* ค.ศ. 2020 - อัลบั้ม Renaissance

### [[ซูเปอร์จูเนียร์ เอ็ม]]
* ค.ศ. 2008 - อัลบั้ม Me
* ค.ศ. 2010 - อัลบั้ม Too Perfect
* ค.ศ. 2012 - อัลบั้ม Break Down
* ค.ศ. 2014 - อัลบั้ม Swing

### [[ซูเปอร์จูเนียร์ ดีแอนอี]]
* ค.ศ. 2015 - อัลบั้ม The Beat Goes On
* ค.ศ. 2018 - อัลบั้ม Bout you
* ค.ศ. 2019 - อัลบั้ม DANGER
* ค.ศ. 2020 - อัลบั้ม BAD Blood

### ซิงเกิลเพลง
* ปี 2020 เพลง Harmony (Feat. BewhY)

## ผลงานการแสดง

* 2010 [SBS] It"s Okay, Daddy's Daughter รับบทเป็น Choi Wook Ki
* 2011 [CCTV] Skip Beat! รับบทเป็น Fuwa Sho
* 2012 [Channel A] Miss panda and Hedgehog รับบทเป็น Go Seung Ji 
* 2014 [OCN] God's quiz season 4 รับบทเป็น Han Shi Woo 

### ภาพยนตร์

### มิวสิกวิดีโอ
* ค.ศ. 2006: KEY OF HEART - BoA
* ค.ศ. 2008: Kissing you - Girls' Generation
* ค.ศ. 2009: Fireflies (萤火虫) - Ariel Lin 
* ค.ศ. 2009: Sunny Day, Rainy Day - Zhang Ri Yin

## Cywolrd/Twitter
* Cyworld's Donghae 
* Twitter's Donghae
*Instagram's Donghae https://www.instagram.com/leedonghae/?hl=th

## เว็บไซต์แฟนคลับ
เว็บเกาหลี
* 2donghae 
* Withdonghae
* Super-donghae
* VitaminDH
* Abiding 

เว็บไทย
* Belovedhae 
* Haetimes 
* Hae-girls

เว็บจีน
* ELFISH 
* Onlyhae 
* Mokpo1015 

## อ้างอิง

หมวดหมู่:สมาชิกของซูเปอร์จูเนียร์
หมวดหมู่:คริสต์ศาสนิกชนนิกายโปรเตสแตนต์ชาวเกาหลีใต้
หมวดหมู่:คริสต์ศาสนิกชนชาวเกาหลีใต้
หมวดหมู่:บุคคลจากจังหวัดช็อลลาใต้
หมวดหมู่:สมาชิกของซูเปอร์จูเนียร์-เอ็ม
หมวดหมู่:สมาชิกของซูเปอร์จูเนียร์-ดีแอนด์อี
หมวดหมู่:ไอดอลชายชาวเกาหลีใต้
ค้างคาวอีอาอีโอ

**ค้างคาวอีอาอีโอ** () เป็นค้างคาวชนิดหนึ่ง มีชื่อวิทยาศาสตร์ว่า *Ia io* อยู่ในวงศ์ Vespertilionidae หรือวงศ์ค้างคาวกินแมลง ซึ่งค้างคาวอีอาอีโอเป็นค้างคาวที่ใหญ่ที่สุดชนิดหนึ่งในวงศ์นี้

เป็นค้างคาวที่ไม่มีข้อมูลมากนัก ขนสีลำตัวเป็นสีน้ำตาล ฟันแหลมคม อาศัยอยู่ในถ้ำหินปูน พบกระจายทั่วไปในภูมิภาคเอเชียตะวันออกเฉียงใต้และประเทศจีนตอนใต้ โดยกินแมลงเป็นอาหารเหมือนค้างคาวในวงศ์นี้ทั่วไป

ค้างคาวอีอาอีโอ เป็นสิ่งมีชีวิตที่มีชื่อวิทยาศาสตร์สั้นที่สุด คือ อักษรเพียงแค่ 4 ตัว ออกเสียงเพียงแค่ 4 พยางค์เท่านั้น

## อ้างอิง

## แหล่งข้อมูลอื่น

หมวดหมู่:ค้างคาว
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศจีน
มิสไทยแลนด์ยูนิเวิร์ส 2547

**มิสไทยแลนด์ยูนิเวิร์ส 2547** การประกวดมิสไทยแลนด์ยูนิเวิร์ส พ.ศ. 2547 ทำการเก็บตัวเพื่อร่วมทำกิจกรรมระหว่างการประกวดที่ จังหวัดเชียงใหม่  และประกวด ณ โรงแรมโซฟิเทล เซ็นทรัล ลาดพร้าว การประกวดมิสไทยแลนด์ยูนิเวิร์สประจำปี พ.ศ. 2547 มีสาวงามเข้าร่วมการประกวดในรอบตัดสิน 44 คน โดยผู้ได้รับตำแหน่งจะได้เป็นตัวแทนสาวไทย เดินทางไปประกวดนางงามจักรวาลหรือมิสยูนิเวิร์ส  2004 ณ ประเทศเอกวาดอร์ โดย เยาวลักษณ์ ไตรสุรัตน์ มิสไทยแลนด์ยูนิเวิร์ส 2546 มอบมงกุฎให้แก่ มรกต กิตติสาระ
## ผลการประกวด

## ตำแหน่งต่างๆ

## ดูเพิ่ม

www.clubmee.com

หมวดหมู่:มิสยูนิเวิร์สไทยแลนด์
ไทยเชื้อสายชวา

**ชาวไทยเชื้อสายชวา** หรือ **ไทยเชื้อสายยะวา** คือกลุ่มคนที่สืบเชื้อสายมาจากเกาะชวา  ในประเทศอินโดนีเซียในปัจจุบัน ซึ่งในอดีตเคยเป็นที่ตั้งรัฐทางทะเล ที่มีอิทธิพลหลายแห่งในเอเชียตะวันออกเฉียงใต้มาแต่โบราณกาล ชุมชนของชาวไทยเชื้อสายชวามักอยู่ที่ มัสยิดยะวา เขตสาทร, ชุมชนมัสยิดบ้านอู่ เขตบางรัก, ชุมชนมัสยิดบาหยัน (เขตยานนาวา) และ 
ชุมชนมัสยิดอินโดนีเซีย (ซอยโปโล) เขตปทุมวัน นอกจากนี้ยังมีชุมชนอื่น ๆ ที่ชาวยะวาเข้าไปมีส่วนร่วมและอาศัยอยู่ หรือขยับขยายตัวไปยังที่ต่าง ๆ ตามพัฒนาการของความเป็นเมืองกรุงเทพมหานคร

ชื่อของชาวชวาปรากฏในกฎมนเทียรบาลยุคต้นกรุงศรีอยุธยา จะพบว่าชนพื้นเมืองดั้งเดิม ถูกคนอยุธยาในยุคนั้นเรียกชื่อ (ในกฎมนเทียรบาล) ว่า "แขกขอมลาวพม่าเมงมอญมสุมแสงจีนจามชวา..."

หลังจากที่กรุงศรีอยุธยาเสียกรุงครั้งที่สอง ปรากฏว่าที่บางกอก และนนทบุรี มีชาวชวา และมลายูกลุ่มหนึ่งอพยพเข้ามาตั้งถิ่นฐานก่อนหน้านั้นแล้ว โดยชุชนเรือนแพซึ่งเชื่อว่าเปป็นของชาวชวานั้น ปรากฏตั้งแต่ก่อนเสียกรุงศรีอยุธา โดยตั้งหลักแหล่งอยู่ที่ตลาดแก้ว ตลาดขวัญ เมืองนนทบุรีในปัจจุบัน

แม้ว่าคนชวาในประเทศไทยจะไม่มีใครพูดภาษาชวาได้แล้ว แต่ว่าภาษาไทยเองก็รับคำชวามาใช้หลายคำ อย่างคำว่า ละคอน หรือละคร แม้แต่ใน เรื่องอิเหนา ก็ยังปรากฏให้เห็นคำชวาอยู่ประปราย บางวรรคก็เป็นคำชวาล้วน อย่าง "หยังหยังหนึ่งรัตอินดรา..."

## อ้างอิง

หมวดหมู่:กลุ่มชาติพันธุ์ในประเทศไทย
โกปปาอีตาเลีย

**โกปปาอีตาเลีย** () หรือ **อิตาลีคัพ** () มีชื่ออย่างเป็นทางการคือ ทิม คัพ (TIM Cup)   ตามชื่อของสปอนเซอร์ เป็นการแข่งขันฟุตบอลถ้วยภายในของประเทศอิตาลี เริ่มทำการแข่งขันครั้งแรก เมื่อปี ค.ศ. 1922 แต่ได้เว้นว่างไปนาน จนกระทั่งกลับมาแข่งขันกันอีกครั้งในปี ค.ศ. 1935 หลังจากนั้นก็ได้หยุดทำการแข่งขันอีกครั้ง เนื่องจากเกิดสงครามโลกครั้งที่ 2 ในปี ค.ศ. 1943 และได้กลับมาทำการแข่งขันกันอีกครั้งหนึ่ง ในปี ค.ศ. 1958 ซึ่งแชมป์ของรายการนี้ ในอดีตจะได้เข้าร่วมแข่งขันในฟุตบอลสโมสรยุโรป รายการยูฟ่าคัพวินเนอร์สคัพในฤดูกาลถัดไปโดยอัตโนมัติ แต่หลังจากที่รายการยูฟ่าคัพวินเนอร์สคัพ ได้ถูกผนวกรวมเข้ากับรายการยูฟ่าคัพ ทีมที่ได้แชมป์รายการนี้ จึงได้สิทธิ์เข้าร่วมแข่งขันในศึกยูฟ่าคัพแทน และตั้งแต่ฤดูกาล 2009-10 เป็นต้นไป ทีมแชมป์ของรายการนี้ จะได้สิทธิ์เข้าแข่งขันในรอบแบ่งกลุ่มทันที ของรายการยูฟ่ายูโรปาลีกหรือยูฟ่าคัพเดิมนั่นเอง โดยสโมสรที่คว้าแชมป์ได้ทุกๆ 10 สมัย จะได้รับสัญลักษณ์ดาวสีเงินติดอยู่ด้านบนของสัญลักษณ์ทีมบนเสื้อ 1 ดวง ซึ่งก็คล้ายกับที่จะได้สัญลักษณ์ดาวสีทอง เมื่อคว้าแชมป์เซเรียอา ครบ 10 สมัย อย่างไรก็ดี ในขณะนี้มีสโมสรอยู่ 1 ทีมเท่านั้นที่ได้รับสัญลักษณ์ดาวสีเงินได้แก่ ยูเวนตุส  

การแข่งขันรายการนี้เป็นที่รู้กันดีว่ามีจำนวนผู้เข้าชมการแข่งขันในสนามน้อยมาก ทีมส่วนใหญ่มักจะไม่ค่อยให้ความสำคัญกับรายการนี้ และมักจะไม่ส่งตัวผู้เล่นที่ดีที่สุดของทีมลงสนาม

## ระบบการแข่งขันและการประกบคู่
ตั้งแต่ฤดูกาล 2008–09 มีทีมเข้าร่วมแข่งขันในรายการนี้ 78 ทีม จากเดิม 42 ทีม เมื่อฤดูกาลก่อน ที่มีแค่ 20 ทีม จากเซเรีย อา และ 22 ทีม จากเซเรีย เบ โดยได้เพิ่มอีก 18 ทีมจากเลกาโปรปรีมาดีวีซีโอเน (เซเรีย เซ 1 เดิม), 9 ทีม จากเลกาโปรเซกอนดาดีวีซีโอเน (เซเรีย เซ 2 เดิม) และ 9 ทีมจากเซเรีย เด โดยที่ในทุกรอบการแข่งขัน (ยกเว้นในรอบรองชนะเลิศ) จะทำการแข่งขันเพียงแค่นัดเดียวเท่านั้น ในบ้านของผู้ชนะในการจับสลาก ส่วนในรอบรองชนะเลิศ จะทำการแข่งขันแบบเหย้า-เยือน ขณะที่ในรอบชิงชนะเลิศจะจัดขึ้นที่สตาดีโอโอลิมปีโกในกรุงโรม

***ขั้นแรก:** แข่งขันกันนัดเดียว 
**รอบแรก: 18 ทีม จากเลกาโปรปรีมาดีวีซีโอเน, 9 ทีม จากเลกาโปรเซกอนดาดีวีซีโอเน และ 9 ทีม จากเซเรีย เด จะถูกนำมาจับสลากประกบคู่ทำการแข่งขันกัน
**รอบที่สอง: ทั้ง 22 ทีม จากเซเรีย เบ จะถูกนำมาจับสลากประกบคู่ทำการแข่งขันกับ 18 ทีม ผู้ชนะจากรอบแรก
**รอบที่สาม: ทีมอันดับ 9–20 จากเซเรีย อา จะถูกนำมาจับสลากประกบคู่ทำการแข่งขันกับ 20 ทีม ผู้ชนะจากรอบที่สอง
**รอบที่สี่: 16 ทีม ผู้ชนะจากรอบที่สาม จะถูกนำมาจับสลากประกบคู่ทำการแข่งขันกัน 

***ขั้นที่สอง:** แข่งขันกันนัดเดียว (ยกเว้นรอบรองชนะเลิศ) 
**รอบ 16 ทีมสุดท้าย: ทีมอันดับที่ 1-8 จากเซเรีย อา จะถูกนำมาจับสลากประกบคู่ทำการแข่งขันกับ 8 ทีม ผู้ชนะจากรอบที่สี่
**รอบ 8 ทีมสุดท้าย: ทีมผู้ชนะจากรอบ 16 ทีมสุดท้าย จะถูกนำมาจับสลากประกบคู่ทำการแข่งขันกัน
**รอบรองชนะเลิศ: ทีมผู้ชนะจากรอบ 8 ทีมสุดท้าย จะถูกนำมาจับสลากประกบคู่ทำการแข่งขันกัน 2 นัด เหย้า-เยือน 
**รอบชิงชนะเลิศ: แข่งขันกันนัดเดียวที่สตาดีโอโอลิมปีโก

## การแข่งขันนัดชิงชนะเลิศ

## ทำเนียบผู้ชนะเลิศจำแนกตามสโมสร

## อ้างอิง

## แหล่งข้อมูลอื่น
* Italy – List of Cup Finals (with links to full results) from RSSSF
* Coppa Italia Fixtures and Results
* Coppa Italia all matches by season


หมวดหมู่:ฟุตบอลคัพแห่งชาติ
หมวดหมู่:ฟุตบอลในประเทศอิตาลี
ธงชาตินครรัฐวาติกัน

ธงนครวาติกันถูกนำมาใช้ในปี ค.ศ. 1929 ซึ่งเป็นปีที่สมเด็จพระสันตะปาปาปิอุสที่ 11 ทรงลงนามในสนธิสัญญาลาเตรันกับราชอาณาจักรอิตาลี ทำให้เกิดรัฐเอกราชแห่งใหม่ขึ้นในนครวาติกัน ซึ่งปกครองโดยสันตะสำนัก โดยธงของนครรัฐวาติกันนั้นเป็นธงสองสีแนวตั้งคือสีเหลืองและสีขาว โดยครึ่งสีขาวมีตราแผ่นดินนครรัฐวาติกัน (มงกุฎพระสันตะปาปาและกุญแจของนักบุญเปโตร) โดยถูกออกแบบตามธงของรัฐสันตะปาปาในปี ค.ศ. 1808 ซึ่งเป็นธงสองสีสีเหลืองและสีขาว มีมงกุฏและกุญแจอยู่ตรงกลาง ธงนครวาติกันบางครั้งอาจเรียกแทนว่าเป็นธงของสันตะสำนัก เป็นหนึ่งในสองธงชาติที่ใช้อัตราส่วน 1:1 เช่นเดียวกับธงชาติสวิตเซอร์แลนด์

## คำอธิบาย
กฎหมายพื้นฐานนครวาติกันปี 2023 ระบุว่า: "ธงของนครรัฐวาติกันประกอบด้วยพื้นที่สองด้านที่แบ่งตามแนวตั้ง โดยด้านที่ติดกับเสาธงเป็นสีเหลือง และอีกด้านเป็นสีขาว และด้านสีขาวมีมงกุฏและกุญแจ ตามแบบจำลองในภาคผนวก ก ของกฎหมายนี้"

## ธงในอดีต

ไฟล์:Flag of the Papal States (pre 1808).svg|ธงของรัฐสันตะปาปา ใช้งานจนถึง ค.ศ.1808
ไฟล์:Flag of the Papal States (1803-1825).svg| ธงของรัฐสันตะปาปา ใช้งานระหว่าง ค.ศ.1803 - 1825
ไฟล์:Flag of the Papal States (1825-1870).svg| ธงของรัฐสันตะปาปา ใช้งานระหว่าง ค.ศ.1825 - 1849 และ 1849 - 1870
ไฟล์:Flag of the Papal States (1808-1870).svg| ธงของรัฐสันตะปาปา ใช้งานระหว่าง ค.ศ.1862 - 1870
ไฟล์:Flag of Vatican City - 1929 Fundamental Law of Vatican City State, p. 35 (cleaned up).png| ธงของนครรัฐวาติกัน ใช้งานระหว่าง ค.ศ.1929 - 2001
ไฟล์:Flag of the Vatican City (2001–2023).svg| ธงของนครรัฐวาติกัน ใช้งานระหว่าง ค.ศ.2001 - 2023

## ธงที่ไม่ถูกต้อง

มีการใช้ธงเวอร์ชั่นที่ไม่ถูกต้องโดยทั่วไป ในเวอร์ชั่นนี้ด้านในมงกุฏของสมเด็จพระสันตะปาปาจะเป็นสีแดงแทนที่จะเป็นสีขาว และใช้สีเหลืองหรือสีทองเฉดที่แตกต่างกันในบางส่วนของตราอาร์ม ธงวาติกันนี้ถูกใช้เป็นธงวาติกันในเวอร์ชันของวิกิพีเดียระหว่างปี 2006 ถึง 2004 และระหว่างปี 2017 ถึง 2022 และตั้งแต่นั้นมาก็แพร่หลายทางอินเทอร์เน็ต

## อ้างอิง


## ดูเพิ่ม
* รายชื่อธงในนครรัฐวาติกัน

## แหล่งข้อมูลอื่น
* 

หมวดหมู่:นครรัฐวาติกัน
ธงชาตินครรัฐวาติกัน
แบริ่ง (การเดินเรือ)

ในการเดินเรือ มุมแบริ่งหมายถึงทิศทางจากวัตถุหนึ่ง ไปสู่อีกวัตถุหนึ่ง โดยมากใช้ในการอ้างอิงวัตถุใดๆ จากเรือของตัวเอง

## วัตถุประสงค์
### พิจารณาพิกัด
การแบริ่งสามารถใช้หาความสัมพันธ์ของวัตถุที่ถูกระบุบนแผนที่ได้ และสามารถใช้หาตำแหน่งเรือบนแผนที่ได้ ด้วยการหามุมแบริ่งของวัตถุต่างๆที่ปรากฏบนแผนที่ เช่น เกาะ หรือภูเขา แล้วเทียบพิกัดหาตำแหน่งเรือ

### การนำร่อง
มุมแบริ่งสามารถใช้อ้างอิงถึงทิศทางของเรือลำอื่นได้ ในกรณีที่เรือสองลำสวนกัน และเดินเรือด้วยแบริ่งสัมพัทเดียวกัน การชนกันอาจจะเกิดขึ้น จะต้องมีการเปลี่ยนทิศทางการเดินเรือโดยเรือลำใดลำหนึ่ง หรือทั้งสองลำ

### การสงคราม
มุมแบริ่งสามารถใช้อ้างอิงพิกัดของวัตถุ ทั้งนิ่งและเคลื่อนไหว เพื่อระบุพิกัดในการยิง

### การค้นหาและกู้ชีพ
ใช้ในการอ้างถึงตำแหน่งของเรือที่เสียหาย หรือผู้ประสบภัย ในการเข้าไปช่วยเหลือได้

## ชนิดของมุมแบริ่ง
### แบริ่งแท้ (True Bearings)
เป็นการวัดมุม โดยเทียบกับทิศเหนือแท้ โดยถือเอาขั้วโลกเหนือเชิงภูมิศาสตร์เป็นอ้างอิง

### Magnetic Bearings
เป็นการวัดมุม โดยเทียบทิศเหนือของแนวแม่เหล็กไฟฟ้าโลก โดยถือเอาขั้วโลกเหนือตามแนวแม่เหล็กเป็นอ้างอิง 

### Compass  Bearings
เป็นการวัดมุมเทียบกับเข็มทิศ ซึ่งข้อแต่กต่างระหว่าง Compass  Bearings และ Magnetic Bearings ก็คือ Compass  Bearings อาจจะคลาดเคลื่อนไปจาก Magnetic Bearings ไม่มาก อันเป็นผลมาจากคลื่นสนามไฟฟ้าที่รบกวนการทำงานของแม่เหล็ก

### แบริ่งสัมพัท (Relative Bearings)
เป็นการวัดมุมโดยการเทียบกับหัวเรือ

## การวัดมุมแบริง
มีหลายวิธีในการวัดมุมแบริงดังนี้ 
# วัดมุมตามเข็มนาฬิกา โดยกำหนดในแนวอ้างอิง (เช่นทิศเหนือ) เป็นมุม 0 องศา แล้วเพิ่มขึ้นเรื่อยๆตามเข็มนาฬิกาไปจนถึงมุม 359.9 องศา ถ้าแนวอ้างอิงคือทิศเหนือ จะเรียกว่าค่า "สัมบูรณ์"  การวัดพิกัดด้วยวิธีแบริงแท้, Compass bearings และ Magnetic bearing จะใช้แนวทิศเหนือเป็นแบริง 000 ส่วนวิธีแบริงสัมพัทธ์จะใช้หัวเรือเป็นทิศ 000 และจะเรียก "สัมพัทธ์.
# การวัดมุมจากทิศตรงหน้า ไปทางกราบทั้งสองข้าง ถ้าวัตถุอยู่ทางกราบสตาร์บอร์ด (ด้านขวาของเรือ) ซึ่งติดไฟสีเขียว จะเรียกว่า "Green" เช่น วัตถุอยู่ทางขวาของเรือทำมุม 90 องศา ก็จะเรียก "Green 090" หรือ "G090"  ส่วนทาง กราบพอร์ต (ด้านซ้าย) ซึ่งติดไฟสีแดงจะใช้คำว่า "Red" แทน ระบบนี้เป็นระบบที่ใช้ในกองทัพเรืออังกฤษและกองทัพเรือออสเตรเลีย เพื่อหามุมแบริงสัมพัทธ์
# โดยธรรมเนียมปฏิบัติแล้ว ในกรณีที่ผู้บอกทิศไม่มีเข็มทิศ ทำให้ไม่สามารถบอกค่าตัวเลขแบบละเอียดได้ ก็จะใช้วิธีประมาณค่า โดยใช้หน่วย "ปอยต์" โดย หนึ่งปอยต์ เท่ากับ 45 องศา ตัวอย่างเช่น วัตถุอยู่ทิศ 045 สัมพัทธ์ ก็คือ 1 ปอยต์ หรืออยู่ทางทิศ 270 ก็คือ 6 ปอยต์ วิธีนี้ใช้ในการวัดแบริงสัมพัทธ์เท่านั้น
# วิธีอื่นที่ไม่เป็นทางการ นอกเหนือจากการเดินเรือ จะใช้วิธีวัดตามเข็มนาฬิกา เช่น วัตถุอยู่ทางขวามือ ทำมุม 90 องศากับทิศตรงหน้า ก็คือทิศ 3 นาฬิกา วิธีนี้ใช้ในการวัดแบริงสัมพัทธ์เท่านั้น
## อ้างอิง

หมวดหมู่:การเดินเรือ
มนัส เศียรสิงห์

**มนัส เศียรสิงห์** (15 ตุลาคม พ.ศ. 2497 – 6 ตุลาคม พ.ศ. 2519)  เป็นศิลปินและนักวาดภาพชาวไทย เป็นนักกิจกรรมในช่วงเหตุการณ์ 14 ตุลา และถูกกระสุนปืนเสียชีวิต บริเวณหน้าหอประชุมใหญ่ มหาวิทยาลัยธรรมศาสตร์ ในช่วงเหตุการณ์ 6 ตุลา

## ประวัติ
มนัส เป็นชาวตำบลบางปรอก อำเภอเมืองปทุมธานี จังหวัดปทุมธานี เป็นบุตรของนายมณี เศียรสิงห์ และนางสงกรานต์ เกาะทอง  เข้าเรียนชั้นมัธยมศึกษาตอนปลายสายอาชีพที่ โรงเรียนกรุงเทพวิจิตรศิลป์ และเข้าร่วมชุมนุมเรียกร้องประชาธิปไตยและเดินขบวน ช่วงก่อนเหตุการณ์ 14 ตุลาคม พ.ศ. 2516 และได้เข้าร่วมกิจกรรมอยู่ในขบวนการนักศึกษาประชาชนระยะนั้น ต่อมาได้เข้าศึกษาต่อแผนกประติมากรรมสากล คณะวิจิตรศิลป์ วิทยาลัยเพาะช่าง ระหว่างศึกษา ได้สมัครเป็นสมาชิก แนวร่วมศิลปินแห่งประเทศไทย  จนกระทั่งสำเร็จการศึกษาในเดือนมีนาคม พ.ศ. 2519

มนัส เศียรสิงห์ ถูกเจ้าหน้าที่ยิงเสียชีวิตพร้อมกับเพื่อนนักศึกษาอีกสองสามคน ขณะทำหน้าที่หน่วยรักษาความปลอดภัย  บริเวณหน้าหอประชุมใหญ่ มหาวิทยาลัยธรรมศาสตร์ เมื่อเวลารุ่งสางของวันที่ 6 ตุลาคม พ.ศ. 2519

## รางวัล มนัส เศียรสิงห์ “แดง”

ในปี พ.ศ. 2544 ฝ่ายศิลปกรรม สถาบันปรีดี พนมยงค์ ได้ริเริ่มมอบรางวัล เพื่อมุ่งหวังส่งเสริมคนทำงานศิลปะ ที่มีความคิดและอุดมการณ์ เนื่องในวาระครบรอบ 25 ปี เหตุการณ์ 6 ตุลาคม 2519    ใช้ชื่อว่า **รางวัล มนัส เศียรสิงห์ “แดง”** (Red Art Award) โดยมีวาระการมอบรางวัล 5 ปี ต่อครั้ง  มี 2 ประเภท คือ รางวัลมนัส เศียรสิงห์ “แดง” และ รางวัลมนัส เศียรสิงห์ “แดง” ศิลปินเกียรติยศ  โดยมุ่งเน้นที่การทำงานอย่างต่อเนื่องของศิลปิน

### รายนามผู้รับรางวัล
* ครั้งที่ 1 ประจำปี พ.ศ. 2544
** รางวัลมนัส เศียรสิงห์ “แดง” ศิลปินเกียรติยศ
*** ทวี รัชนีกร
*** ลาวัณย์ อุปอินทร์ (ดาวราย)
** รางวัลมนัส เศียรสิงห์ “แดง” 
*** วสันต์ สิทธิเขตต์
* ครั้งที่ 2 ประจำปี พ.ศ. 2549 
** รางวัลมนัส เศียรสิงห์ “แดง” ศิลปินเกียรติยศ
*** โชคชัย ตักโพธิ์
*** พิทักษ์ ปิยะพงษ์ 
** รางวัลมนัส เศียรสิงห์ “แดง” 
*** สุธี คุณาวิชยานนท์
*** สุโรจนา เศรษฐบุตร 
*ครั้งที่ 3 ประจำปี พ.ศ. 2554
**รางวัลมนัส เศียรสิงห์ “แดง” ศิลปินเกียรติยศ
***สุรพล ปัญญาวชิระ
**รางวัลมนัส เศียรสิงห์ “แดง”
***ไม่มีผู้ได้รับรางวัล
*ครั้งที่ 4 ประจำปี พ.ศ. 2560
**รางวัลมนัส เศียรสิงห์ “แดง” ศิลปินเกียรติยศ
***เลอพงษ์ พุฒิชาติ
***สมชาย วัชระสมบัตร
**รางวัลมนัส เศียรสิงห์ “แดง”
***จิตติมา ผลเสวก
***พิน สาเสาร์

## อ้างอิง

หมวดหมู่:บุคคลจากอำเภอเมืองปทุมธานี
หมวดหมู่:นักเคลื่อนไหวเด็ก
หมวดหมู่:นักเคลื่อนไหวชาวไทย
หมวดหมู่:ศิลปินชาวไทย
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:ชาวไทยเชื้อสายอินเดีย
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
โพธิสัตว์

**โพธิสัตว์** อาจหมายถึง
* พระโพธิสัตว์
* จังหวัดโพธิสัตว์ จังหวัดหนึ่งของประเทศกัมพูชา
* เมืองโพธิสัตว์ เมืองเอกของจังหวัดโพธิสัตว์ ประเทศกัมพูชา
* ชื่อหลุมอุกกาบาตแห่งหนึ่งบนดาวอังคาร ดูที่ รายชื่อหลุมบนดาวอังคาร
แซนแอนโทนีโอ

**แซนแอนโทนีโอ** () คือเมืองหนึ่งในรัฐเท็กซัส ประเทศสหรัฐอเมริกา เป็นเมืองที่ใหญ่เป็นอันดับสองของรัฐ และมีเปอเซ็นต์การเจริญเติบโตเป็นอันดับที่ 4 ของประเทศ ในปี พ.ศ. 2543 - พ.ศ. 2549  ตั้งอยู่ทางทิศใต้ เปรียบเสมือนประตูสู่ภูมิภาคตะวันตกเฉียงใต้ของประเทศ ชื่อเมืองมาจากชื่อของเซนต์แอนโทนีแห่งปาดัว ชาวโปรตุเกส

## อ้างอิง

หมวดหมู่:เมืองในรัฐเท็กซัส‎
พระเจ้าบรมวงศ์เธอ กรมหลวงพิเศษศรีสวัสดิ สุขวัฒนวิไชย

**พระเจ้าบรมวงศ์เธอ กรมหลวงพิเศษศรีสวัสดิ สุขวัฒนวิไชย** (2 พฤษภาคม พ.ศ. 2334 - 17 ธันวาคม พ.ศ. 2396) มีพระนามเดิมว่า **พระองค์เจ้าชายสุริยวงศ์** ประสูติเมื่อวันพฤหัสบดี เดือน 6 ขึ้น 3 ค่ำ ปีกุน ตรีศก จุลศํกราช 1153 ตรงกับวันที่ 2 พฤษภาคม พ.ศ. 2334 เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดานวล

พระองค์ทรงรับราชการในสมเด็จพระบวรราชเจ้ามหาศักดิพลเสพ ต่อมาวันที่ 13 กันยายน พ.ศ. 2372 พระบาทสมเด็จพระนั่งเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็น **กรมหมื่นสวัสดิวิไชย** 

วันที่ 1 สิงหาคม พ.ศ. 2394 พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ เลื่อนกรมขึ้นเป็น **กรมหลวงพิเศษศรีสวัสดิ์ สุขวัฒนวิไชย**

และวันที่ 15 กรกฎาคม พ.ศ. 2454 พระบาทสมเด็จพระมงกุฎเกล้าเจ้าอยู่หัว โปรดให้ใช้คำนำพระนามว่า **พระเจ้าบรมวงษ์เธอ**

พระเจ้าบรมวงศ์เธอ กรมหลวงพิเศษศรีสวัสดิ ประชวรด้วยพระโรคชรา สิ้นพระชนม์เมื่อวันเสาร์ แรม 2 ค่ำ เดือนอ้าย ปีฉลู เบญจศก จ.ศ. 1215 ตรงกับวันที่ 17 ธันวาคม พ.ศ. 2396 สิริพระชันษา 62 ปี 8 เดือน 14 วัน พระราชทานเพลิงพระศพ ณ พระเมรุ ท้องสนามหลวง วันที่ 8 เมษายน พ.ศ. 2397

## พระโอรส-พระธิดา
### พระโอรส
*หม่อมเจ้าชายถัด
*หม่อมเจ้าชายเอี่ยม
*หม่อมเจ้าพระญาณวราภรณ์ (รอง) (พ.ศ. 2359 - 15 มิถุนายน พ.ศ. 2422) ประสูติแต่หม่อมเจ้าทับทิม (ราชสกุลเดิม: เจษฎางกูร)
*หม่อมเจ้าชายจีบ (ไม่มีข้อมูล - 2 พฤศจิกายน พ.ศ. 2442)
*หม่อมเจ้าชายอรุณ
*หม่อมเจ้าชายจั่น (ไม่มีข้อมูล - 22 พฤษภาคม พ.ศ. 2454)
*หม่อมเจ้าชายอ้น (ไม่มีข้อมูล - 2 มิถุนายน พ.ศ. 2443)
### พระธิดา
*หม่อมเจ้าหญิงนิ่ม
*หม่อมเจ้าหญิงน้อย (พ.ศ. 2390 - 12 เมษายน พ.ศ. 2439)

## พระเกียรติยศ

### พระอิสริยยศ

* พระเจ้าลูกยาเธอ พระองค์เจ้าสุริยวงศ์ (2 พฤษภาคม พ.ศ. 2334 - 7 กันยายน พ.ศ. 2352)
* พระเจ้าน้องยาเธอ พระองค์เจ้าสุริยวงศ์ (7 กันยายน พ.ศ. 2352 - 21 กรกฎาคม พ.ศ. 2367)
* พระเจ้าบรมวงศ์เธอ พระองค์เจ้าสุริยวงศ์ (21 กรกฎาคม พ.ศ. 2367 - 13 กันยายน พ.ศ. 2372)
* พระเจ้าบรมวงศ์เธอ กรมหมื่นสวัสดิวิไชย (13 กันยายน พ.ศ. 2372 - 1 สิงหาคม พ.ศ. 2394)
* พระเจ้าบรมวงศ์เธอ กรมหลวงพิเศษศรีสวัสดิ์ สุขวัฒนวิไชย (1 สิงหาคม พ.ศ. 2394 - ปัจจุบัน)

## พงศาวลี



## อ้างอิง
; เชิงอรรถ

; บรรณานุกรม

*  [ที่ระลึก ในงานพระราชทานเพลิงศพ ท่านผู้หญิงวงษานุประพัทธ์ (ตาด สนิทวงศ์ ณอยุธยา)]
*  [ที่ระลึก ในงานพระราชทานเพลิงศพ คุณหญิงธรรมสารเนติ (อบ บุนนาค)]
*
*
* 

หมวดหมู่:พระราชโอรสในรัชกาลที่ 1
หมวดหมู่:พระเจ้าบรมวงศ์เธอ ชั้น 1
หมวดหมู่:พระองค์เจ้าชาย
หมวดหมู่:กรมหลวง
หมวดหมู่:บุคคลในประวัติศาสตร์กรุงรัตนโกสินทร์
ซูแปร์โกปปาอีตาเลียนา

**ซูแปร์โกปปาอีตาเลียนา** () หรือ **อิตาเลียนซูเปอร์คัพ** () เริ่มทำการแข่งขันครั้งแรกในปี ค.ศ. 1988 เป็นการแข่งขันฟุตบอลของประเทศอิตาลี ในช่วงปรี-ซีซันซึ่งแข่งขันกันเป็นประจำทุกปี เพื่อเป็นเตรียมความพร้อมของทีม ก่อนหน้าที่ศึกเซเรียอาฤดูกาลใหม่จะแข่งขัน ซึ่งจะเป็นการพบกันระหว่างทีมแชมป์เซเรียอากับทีมแชมป์โกปปาอีตาเลียของฤดูกาลก่อนหน้านั้น โดยจะทำการแข่งขันกันแบบนัดเดียวรู้ผล ที่สนามของทีมแชมป์เซเรียอา แต่ในปี 1993 และ 2003 ได้ไปแข่งขันกันในสหรัฐอเมริกา ที่กรุงวอชิงตัน ดี.ซี. และอีสต์รัทเทอร์ฟอร์ด ส่วนในปี 2002 แข่งกันที่กรุงตริโปลี ประเทศลิเบีย ล่าสุดในปี 2009, 2011 และ 2012 ไปทำการแข่งขันกันที่กรุงปักกิ่ง ประเทศจีน

## นัด

### รูปแบบสี่ทีม

;หมายเหตุ

### รูปแบบสองทีม

## ทำเนียบผู้ชนะเลิศจำแนกตามสโมสร

## อ้างอิง

## แหล่งข้อมูลอื่น
* Supercoppa Italiana on RSSSF

หมวดหมู่:ฟุตบอลซูเปอร์คัพแห่งชาติ
หมวดหมู่:ฟุตบอลในประเทศอิตาลี
การขาดเลือดเฉพาะที่

ในทางการแพทย์ **การขาดเลือดเฉพาะที่** (; มาจากภาษา *isch-* การปิดกั้น, *hema* หรือ *haema* เลือด) หมายถึงการปิดกั้นการไหลเวียนเลือดที่เลี้ยงเนื้อเยื่อ โดยทั่วไปมีปัจจัยเกี่ยวข้องที่สำคัญภายในหลอดเลือดซึ่งทำให้เนื้อเยื่อเหล่านั้นเสียหายหรือสูญเสียการทำงาน

## กลไก
การขาดเลือดเฉพาะที่หมายถึงการที่อวัยวะขาดเลือดไปเลี้ยง ซึ่งต่างจากภาวะเลือดมีออกซิเจนน้อย (hypoxia) ซึ่งหมายถึงการที่ร่างกายขาดออกซิเจน (เช่นอาจมีสาเหตุมาจากการขาดอากาศหายใจ) การขาดเลือดอาจเกิดจากการที่เลือดเลี้ยงตามอวัยวะต่างๆ ได้ไม่เพียงพอกับความต้องการออกซิเจนและสารอาหารของเนื้อเยื่อนั้น ซึ่งทำให้เนื้อเยื่อเกิดความเสียหายจากการขาดออกซิเจนและสารอาหารเพื่อใช้ในการเมแทบอลิซึมซึ่งทำให้เกิดของเสียสะสมและเกิดความเสียหาย

การขาดเลือดเฉพาะที่ยังอาจหมายถึงการที่เลือดไหลเวียนไปยังส่วนต่างๆ ของร่างกายได้ไม่เพียงพอ เนื่องมาจากการตีบหรืออุดกั้นของหลอดเลือดที่เลี้ยงอวัยวะ เช่นการอุดกั้นของหลอดเลือดหัวใจทำให้เกิดอาการปวดเค้นหัวใจ (angina pectoris)

ภาวะดังกล่าวอาจเกิดจาก
* อัตราหัวใจเต้นเร็ว (tachycardia)
* โรคท่อเลือดแดงและหลอดเลือดแดงแข็ง (atherosclerosis) อันเกิดจากไขมันอุดตันในท่อหลอดเลือดแดง
* ความดันเลือดต่ำ (hypotension) เช่นในภาวะหัวใจล้มเหลว หรือช็อกเหตุพิษติดเชื้อ (septic shock)
* ภาวะลิ่มเลือดหลุดอุดหลอดเลือด (thromboembolism) เกิดจากการแข็งตัวของเลือดเป็นลิ่มเลือดไปอุดกั้นหลอดเลือด
* หลอดเลือดถูกกดเบียดจากภายนอก เช่นจากก้อนเนื้องอก
* ภาวะสิ่งหลุดอุดหลอดเลือด (embolism) มัสิ่งภายนอกหลุดเข้ามาในหลอดเลือดและเกิดการอุดกั้น เช่น ภาวะน้ำคร่ำหลุดลอยเข้ากระแสเลือด (amniotic fluid embolism)
* รูปร่างฮีโมโกลบินผิดปกติ เช่นในโรค Sickle cell
* แรงจี (g-force) ซึ่งต้านการไหลเวียนเลือดและขับเลือดไปอยู่ตามรยางค์ของร่างกาย เช่นการบินผาดแผลง

## อ้างอิง

หมวดหมู่:ระบบไหลเวียนโลหิต
หมวดหมู่:พยาธิวิทยา
ศิลปะจินตนิยม

[thumb|250px|จิตรกรรม ''[นักพเนจรเหนือทะเลหมอก*โดยคัสเพอร์ ดาวิด ฟรีดริช ในปี 1818]]
*'ศิลปะจินตนิยม''' () เริ่มต้นขึ้นในช่วงหลังของคริสต์ศตวรรษที่ 18 ในยุโรปตะวันตก เป็นการเปลี่ยนแปลงของแนวคิดทางปรัชญา วรรณกรรม และศิลปกรรม อันนำมาซึ่งการปฏิวัติอุตสาหกรรมในยุโรป กำเนิดของศิลปะจินตนิยมมีส่วนมาจากการต่อต้านแนวคิดทางสังคมและการเมืองแบบเก่าของยุคแสงสว่าง รวมถึงปฏิกิริยาต่อต้านการศึกษาวิทยาศาสตร์เกี่ยวกับธรรมชาติ โดยมากแนวคิดของศิลปะในยุคนี้จะสะท้อนออกมาในงานศิลปะแบบภาพวาด ดนตรี และวรรณกรรม

ตัวอย่างศิลปินผู้มีชื่อเสียงในยุคจินตนิยม ได้แก่ ลุดวิจ ฟาน เบโทเฟน, เฟรเดริก ชอแป็ง, วิลเลียม เบลก เป็นต้น

## อ้างอิง

หมวดหมู่:ศิลปกรรม
หมวดหมู่:วรรณกรรม
*
เบน โจนสัน

thumb|200px|ภาพวาด เบนจามิน โจนสัน โดย Abraham Blyenberch ในปี 1617

**เบนจามิน โจนสัน** (; 11 มิถุนายน ค.ศ. 1572 - 6 สิงหาคม ค.ศ. 1637) เป็นนักเขียนบทละคร กวี และนักแสดงชาวอังกฤษในยุคเรเนสซองส์ ร่วมสมัยเดียวกันกับ วิลเลียม เชกสเปียร์ มีชื่อเสียงจากบทละครเชิงล้อเลียน ที่โดดเด่นเช่นเรื่อง *Volpone*, *The Alchemist* และ *Bartholomew Fair* 

หมวดหมู่:นักเขียนชาวอังกฤษ
หมวดหมู่:กวีชาวอังกฤษ
หมวดหมู่:นักเขียนบทละครชาวอังกฤษ
ฮิลารี สแวงก์

**ฮิลารี แอน สแวงค์** () เกิดเมื่อวันที่ 30 กรกฎาคม ค.ศ. 1974 เป็นนักแสดงชาวอเมริกันเจ้าของสองรางวัลออสการ์ เริ่มวงการภาพยนตร์จากการแสดงใน *Buffy the Vampire Slayer* (1992)และได้รับบทนำใน *The Next Karate Kid* (1994) และได้รับรางวัลออสการ์จากเรื่อง *Boys Don't Cry* และ *Million Dollar Baby*

## ประวัติ
ฮิลารี สแวงค์เกิดในลินคอล์น เนแบรสกา เธอมุ่งหน้าสู่ฮอลลีวูดตั้งแต่อายุได้เพียง 16 ปี หลังจากตระเวนในการคัดตัวนักแสดงหลายแห่ง จึงได้รับบท ในละครเบาสมองทางโทรทัศน์เรื่อง *Harry and the Hendersons* และทำให้ได้รับบทในรายการโทรทัศน์อื่นอย่าง *Growing Pains* เป็นต้น จนได้แสดงภาพยนตร์ครั้งแรกใน  *Buffy the Vampire Slayer* (1992) ที่ต่อมากลายเป็นทีวีซีรีส์ยอดนิยม หลังจากนั้นก็ได้รับบทนำใน *The Next Karate Kid* (1994) ที่เธอร่วมคัดตัวกับคู่แข่งนับพัน

สแวงค์จึงรับงานแสดงทางโทรทัศน์ควบคู่ไปด้วย ทั้งใน *Camp Wilder*, *Leaving L.A.* หรือแม้แต่ใน *Beverly Hills, 90210* จนในปี 1999 เธอแสดงในภาพยนตร์เรื่อง  *Boys Don't Cry* รับบทเป็นแบรนดอน / ทีน่า สาวทอมที่สร้างจากโครงเรื่องจริง ซึ่งทำให้เธอได้รับรางวัลผู้แสดงนำฝ่ายหญิงยอดเยี่ยม จากเวทีรางวัลออสการ์ หลังจากนั้นเธอแสดงใน เรื่อง *The Affair of the Necklace* (2001) และ *Insomnia*

ในปี 2004 เธอได้รับรางวัลออสการ์สาขาผู้แสดงนำฝ่ายหญิงยอดเยี่ยมอีกครั้งจากเรื่อง  *Million Dollar Baby*

## อ้างอิง

หมวดหมู่:นักแสดงอเมริกัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:บุคคลจากรัฐเนแบรสกา
จอร์จี เฮนเลย์

**จอร์จีน่า "จอร์จี้" Laura เฮนลี่ย์** () (เกิดเมื่อวันที่ 9 กรกฎาคม ค.ศ. 1995 [พ.ศ. 2538]) เป็นนักแสดงเด็กชาวอังกฤษในภาพยนตร์สุดอมตะ 7 เล่มเรื่อง อภินิหารตำนานแห่งนาร์เนีย และในปี 2005 (2548)  เธอได้รับรางวัลจากสถาบันโพนิกฟิลม์คลิติกส์ ตำแหน่ง "Best Performance by a Youth in a Lead or Supporting Role - Female" ในเรื่อง อภินิหารตำนานแห่งนาร์เนีย : ราชสีห์ แม่มด และตู้พิศวง

จอร์จี้ เฮนลี่ย์ กลับมารับงานแสดงในภาพยนตร์ภาคต่อ ตามหนังสือของซี.เอส.ลูอิส อภินิหารตำนานแห่งนาร์เนีย : เจ้าชายแคสเปี้ยน และใน อภินิหารตำนานแห่งนาร์เนีย : ผจญภัยโพ้นทะเล โดยคาดกันว่าเป็นวันที่ 7 พฤษภาคม ค.ศ. 2010 (พ.ศ. 2553)

นอกจากนี้จอร์จี้ยังต้องเรียนกับ Ilkley Upstagers' Theatre Group และโรงเรียนประถมศึกษาแบรนฟอร์ด เธอเป็นน้องสาวของ ราเชล เฮนลี่ย์ (คนที่แสดงเป็น ลูซี่ พีเวนซี่ ในอภินิหารตำนานแห่งนาร์เนีย : ราชสีห์ แม่มด และตู้พิศวง)

ตั้งแต่การเปิดตัวของอภินิหารตำนานแห่งนาร์เนีย : ราชสีห์ แม่มด และตู้พิศวง เธอได้รับงานละครเรื่อง* Babes in the Wood* ที่สตูดิโอใกล้บ้าน ตั้งแต่วันที่ 27 มกราคมถึงวันที่ 4 กุมภาพันธ์ ค.ศ. 2006 เธอสามารถแสดงในฐานะ เด็กหญิงเจน ของรายการ การผจญภัยของเจน ช่อง BBC ในปี 2006 อีกด้วย

ภาพยนตร์และละครทางโทรทัศน์

หมวดหมู่:นักแสดงอังกฤษ
หมวดหมู่:นักแสดงเด็กชาวอังกฤษ
หมวดหมู่:บุคคลจากเทศมณฑลเวสต์ยอร์กเชอร์
กลุ่มภาษาวิซายัน

**กลุ่มภาษาวิซายัน** เป็นกลุ่มของภาษาในฟิลิปปินส์ ซึ่งเป็นส่วนหนึ่งของกลุ่มภาษาฟิลิปปินส์กลาง กลุ่มภาษานี้ส่วนใหญ่ใช้พูดในบริเวณวิซายา แต่ก็มีผู้ใช้ในบริเวณบิกอล (โดยเฉพาะซอร์ซอกอนและมัสบาเต) หมู่เกาะทางใต้ของลูซอน ทางเหนือและทางตะวันตกของมินดาเนา และในจังหวัดซูลูที่อยู่ทางตะวันตกเฉียงใต้ของมินดาเนา ผู้อยู่ในเมโทรมะนิลาบางส่วนพูดภาษาในกลุ่มนี้ด้วย

สมาชิกของภาษาในกลุ่มนี้มีมากกว่า 30 ภาษา ภาษาทีมีผู้พูดเป็นภาษาแม่มากที่สุดคือภาษาเซบัวโนมี 20 ล้านคน ในบริเวณวิซายากลาง ทางตะวันตกและทางเหนือของมินดาเนา อีก 2 ภาษาในกลุ่มนี้ที่เป็นที่รู้จักกันดีคือภาษาฮิลิไกนอน มีผู้พูด 7 ล้านคนในวิซายาตะวันตก และภาษาวาไร-วาไร มีผู้พูด 3 ล้านคนในวิซายาตะวันออก

## ระบบการเรียกชื่อ

ผู้พูดกลุ่มภาษาวิซายันเป็นภาษาแม่ทั้งภาษาเซบัวโน ภาษาฮิลิไกนอน และภาษาวาไร-วาไรจะเรียกภาษาของตนว่าบีซายาหรือบินซายา แม้ว่าภาษาที่ต่างกันเหล่านี้จะฟังกันไม่เข้าใจก็ตาม สำหรับผู้พูดกลุ่มภาษานี้นอกวิซายาจะไม่ใช้คำว่าบีซายาอ้างถึงภาษาของตนเอง เช่นผู้พูดภาษาบูตัวนอน ภาษาซูริกานอน และภาษามัสบาเตญโญ คำว่าวิซายาหมายถึงหมายถึงภาษาเซบัวโน ในขณะที่ชาวเตาซุกที่เป็นมุสลิม คำว่าวิซายาหมายถึงชาวฟิลิปปินส์ที่นับถือศาสนาคริสต์

## การแพร่กระจายทางภูมิศาสตร์
ภาษาในกลุ่มนี้แบ่งได้เป็น 5 กลุ่มย่อย ดังนี้
* ภาษาอาซี ใช้พูดบนเกาะตาบลัส เกาะบันตอน เกาะซีมารา และมาเอลโตรเด กัมโปในจังหวัดรอมบลอน
* ภาษาเซบัวโนรวมภาษาโบโฮลาโน
* กลุ่มวิซายาใต้ ได้แก่ ภาษาเตาซุก ภาษาบูตัวนอน ภาษาซูริกานอน
* กลุ่มวิซายากลาง ได้แก่ ภาษาฮิลิไกนอน ภาษาวาไร-วาไร ภาษารอมบลอน ภาษาอาตี ภาษากาปิซนอน ภาษามัสบาเตญโญ ภาษาโปโรฮานอน ภาษาบิโกล และอื่น ๆ
* กลุ่มวิซายาเหนือ ได้แก่ ภาษากินารายอา ภาษาอากลานอน ภาษาอีบายยานอน ภาษาออนฮัน ภาษากาลูยานอน ภาษากูโยนอน ภาษาราตักนอน และอื่น ๆ
## จำนวนผู้พูด

วิซายัน
วิซายัน
เคียร์สเต็น ดันสต์

**เคียร์สเต็น แคโรไลน์ ดันสต์** () เกิดวันที่ 30 เมษายน ค.ศ. 1982 เป็นนักแสดง นักร้อง และนางแบบชาวอเมริกัน เธอมีผลงานเรื่องแรกใน *New York Stories* ในปี ค.ศ. 1994 แสดงใน *[[สี่ดรุณี (ภาพยนตร์ ค.ศ. 1994)|สี่ดรุณี]]* ร่วมกับวิโนนา ไรเดอร์ และแคลร์ เดนส์ ในปีเดียวกันเธอแสดงใน *Interview with the Vampire* ทำให้เธอได้รับการเสนอชื่อเข้าชิงรางวัลลูกโลกทองคำ

จนชื่อเสียงเธอเป็นที่รู้จักดีในบท แมรี เจน วอตสัน ในภาพยนตร์สไปเดอร์-แมน โดยในปี 2022 เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม จากภาพยนตร์เรื่อง *[[อำนาจบาดเลือดแค้น]]* ทางเน็ตฟลิกซ์

## ประวัติ
เคียร์สเต็น ดันสต์ เกิดที่เมืองพ็อยนต์เพลสเซนต์ รัฐนิวเจอร์ซีย์ เธอเริ่มอาชีพนักแสดงตั้งแต่อายุ 7 ปี โดยปรากฏตัวในหนังเรื่อง *New York Stories* ซึ่งเธอก็ได้รับงานต่อเนื่องไม่ว่าจะเป็นโฆษณา, ละคร, โทรทัศน์ และภาพยนตร์ ต่อมาในปี ค.ศ. 1994 เธอแสดงใน *Little Women* ร่วมกับวิโนนา ไรเดอร์ และแคลร์ เดนส์ ในปีเดียวกันเธอแสดงใน *Interview with the Vampire* ของแอน ไรซ์ ร่วมแสดงกับทอม ครูซ และแบรด พิตต์ จากเรื่องนี้ทำให้เธอได้รับการเสนอชื่อเข้าชิงรางวัลลูกโลกทองคำ เธอยังแสดงในภาพยนตร์ครอบครัวเรื่อง *Jumanji* ร่วมกับโรบิน วิลเลียมส์ ด้วย

จากนั้นเธอก็ได้หนังแอนิเมชันเรื่อง *Anastasia* ของทเวนตีท์เซนจูรีฟอกซ์ และได้แสดงใน  เรื่อง *Wag The Dog* ร่วมกับดัสติน ฮอฟแมน และโรเบิร์ต เดอนิโร ในปีค.ศ.  1998 ได้แสดงเรื่อง *Small Soldiers* ต่อมาในปี ค.ศ. 1999 แสดงในภาพยนตร์เบาสมองเรื่อง *Dick* และ *Drop Dead Gorgeous* และ *The Virgin Suicides* รวมถึงแสดงในภาพยนตร์เชียร์ลีดเดอร์ใน *Bring It On* จนได้แสดงในภาพยนตร์ฟอร์มยักษ์ในภาพยนตร์สไปเดอร์-แมน รับบทเป็น แมรี เจน วอตสัน โดยเธอแสดงคู่กับโทบีย์ แม็คไกวร์ ผู้มารับบทเป็นซูเปอร์ฮีโรไอ้แมงมุม

## อ้างอิง

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายสวีเดน
หมวดหมู่:ชาวอเมริกันเชื้อสายเยอรมัน
หมวดหมู่:บุคคลจากรัฐนิวเจอร์ซีย์
รายชื่อรายการเพย์-เพอร์-วิวของดับเบิลยูดับเบิลยูอี

**รายชื่อรายการเพย์-เพอร์-วิวของดับเบิลยูดับเบิลยูอี** () หรือเป็นที่รู้จักในชื่อ **ศึกใหญ่** เป็นรายชื่อรายการเพย์-เพอร์-วิวที่จัดโดยดับเบิลยูดับเบิลยูอี (WWE) ในแต่ละเดือนดับเบิลยูดับเบิลยูอีจะจัดรายการดังกล่าว 1 หรือ 2 ครั้ง โดยแต่ละครั้งจะมีระยะเวลา 3 ชั่วโมงและมีการแข่งขันมวยปล้ำประมาณ 6 - 12 คู่ รายการเพย์-เพอร์-วิวทำรายได้ให้ดับเบิลยูดับเบิลยูอีเป็นจำนวนมาก

## ประวัติ

### ลำดับเวลารายการที่ยังคงฉายอยู่
รายชื่อดังกล่าวเป็นรายการเพย์-เพอร์-วิวที่ยังคงฉายอยู่ในปัจจุบัน กำหนดโดยดับเบิลยูดับเบิลยูอี

### การขยายค่าย

### อดีตรายการเพย์-เพอร์-วิว

### รายการเพย์-เพอร์-วิวสากล

**''== ตารางรายการเพย์-เพอร์-วิวที่กำลังจะมาถึง ==

}http://www.pwinsider.com/article/65438/bragging-rights-ppv-gone-again-updated-wwe-ppv-schedule-for-first-half-of-2012.html?p=1</ref>
!style="background: #e3e3e3;"|รายการ
!style="background: #e3e3e3;"|สถานที่
!style="background: #e3e3e3;"|เมือง
|-
|22 กุมภาพันธ์ 2015||[[ฟาสต์ เลน|ฟาสต์ เลน]]||[[เฟดเอ็กซ์ฟอรัม]]||[[เมมฟิส|เมมฟิส, เทเนสซี]] 
|-
|29 มีนาคม 2015||[[เรสเซิลเมเนีย ครั้งที่ 31]]||[[ลีไวส์ สเตเดียม]]||[[ซานตา คลารา, แคลิฟอร์เนีย]]
|-
|26 เมษายน 2015||[[เอ็กซ์ตรีม รูลส์]]||[[ออสเตท อารีนา]]||[[โรสมอนต์, อิลลินอย]] 
|-
|17 พฤษภาคม 2015||[[เพย์แบ็ค]]||[[รอยัล ฟาร์มส อารีนา]]||[[บัลติมอร์, แมร์รีแลนด์]]
|-  
|14 มิถุนายน 2015||[[ดับเบิลยูดับเบิลยูอี มันนี อิน เดอะ แบงก์|มันนี อิน เดอะ แบงก์]]||[[เนชันไวด์ อารีนา]]||[[โคลัมบัส (รัฐโอไฮโอ)|โคลัมบัส, โอไฮโอ]]
|-
|15 กรกฎาคม 2015||[[แบทเทิลกราวด์]] ||[[สก๊อตต์เทรด เซ็นเตอร์]]||[[เซนต์หลุยส์, มิซซูรี]]
|-
|23 สิงหาคม 2015||[[ซัมเมอร์สแลม]]||[[สเตเปิลส์ เซ็นเตอร์]]||[[ลอส แอนเจลิส|ลอส แอนเจลิส, แคลิฟอร์เนีย]]  
|-
|20 กันยายน 2015||[[ดับเบิลยูดับเบิลยูอี ไนต์ ออฟ แชมเปียนส์]]||[[โตโยต้า เซ็นเตอร์]]||[[ฮิวสตัน|ฮิวสตัน, เท็กซัส]]
|-  
|25 ตุลาคม 2015||[[ดับเบิลยูดับเบิลยูอี เฮลล์ อิน เอ เซลล์|เฮลล์ อิน เอ เซลล์]]||[[สเตเปิลส์ เซ็นเตอร์]]||[[ลอส แอนเจลิส|ลอส แอนเจลิส, แคลิฟอร์เนีย]]
|-  
|22 พฤศจิกายน 2015||  **เซอร์ไวเวอร์ ซีรีส์||ฟิลลิปส์ อารีนา||แอตแลนตา, จอร์เจีย 
|-  
|13 ธันวาคม 2015||ดับเบิลยูดับเบิลยูอี ทีแอลซี||ทีดี การ์เดน||บอสตัน, แมซซาชูเซตต์ส 
|}

## รายการสำคัญที่ไม่ใช่เพย์-เพอร์-วิว

## ลำดับเหตุการณ์ของรายการเพย์-เพอร์-วิว ทั้งหมด

* 1 หมายถึง ศึกใหญ่ต้นเดือน
* 2 หมายถึง ศึกใหญ่ปลายเดือน
*  หมายถึง ศึกใหญ่ของ RAW
*  หมายถึง ศึกใหญ่ของ SmackDown
*  หมายถึง ศึกใหญ่ของ ECW

## ดูเพิ่ม
* รายชื่อรายการเพย์-เพอร์-วิวของดับเบิลยูซีดับเบิลยู
* รายชื่อรายการเพย์-เพอร์-วิวของอีซีดับเบิลยู

## อ้างอิง

## แหล่งข้อมูลอื่น
*WWE.com
*WWE Corporate.com 
* เว็บไซต์ข่าวสารและสังคมมวยปล้ำแห่งประเทศไทย
อี ดง-อุก

**อี ดง-อุก** (; ; เกิด 6 พฤศจิกายน ค.ศ. 1981) เป็นนักแสดง นายแบบ พิธีกรชาวเกาหลีใต้ โดยมีชื่อเสียงจากการรับบทนำในละครชุดทางโทรทัศน์เรื่อง My Girl หรือในชื่อไทย รักหมดใจ ยัยกะล่อน

## ผลงาน
### ละครโทรทัศน์

### มิวสิกวิดีโอ
* Monday Kiz-Bye Bye Bye
* Suho-Spring, Summer, Autumn, Winter
*Jed-Lost Love in the Forest

### ภาพยนตร์

* Love Story in Mountains
* พ.ศ. 2549 : Arang ()
* พ.ศ. 2550 : The Perfect Couple ()
* พ.ศ. 2551 : Heartbreak Library ()

### รายการโทรทัศน์

* พ.ศ. 2557 : Roommate (SBS Roommate)

## รางวัลและการเสนอชื่อ

## อ้างอิง

## แหล่งข้อมูลอื่น

*  

หมวดหมู่:นักแสดงเกาหลีใต้
หมวดหมู่:บุคคลจากโซล
หมวดหมู่:นักแสดงชายจากโซล
ทอมมี มอร์ริสัน

**ทอมมี เดวิด มอร์ริสัน** () เกิดเมื่อวันที่ 2 มกราคม ค.ศ. 1969 ที่เจย์ โอคลาโฮมา สหรัฐอเมริกา เป็นนักมวยสากลอาชีพรุ่นเฮฟวี่เวต เคยคว้าแชมป์โลกรุ่นเฮฟวี่เวต ขององค์กรมวยโลก (WBO) ได้เป็นครั้งแรกในปี ค.ศ. 1991 ด้วยการเอาชนะคะแนนจอร์จ โฟร์แมน ก่อนจะมาเสียแชมป์ให้กับไมเคิล เบนท์ นักมวยโนเนมอย่างไม่มีใครคาดคิด

ทอมมี มอร์ริสัน เป็นนักมวยหน้าตาดี มีศักดิ์เป็นหลานชายของนักแสดงระดับตำนานชาวอเมริกัน จอห์น เวย์น ได้รับฉายาว่า *"เดอะดุ๊ก"* ได้รับการยกย่องว่าเป็นหนึ่งในนักชกที่หมัดหนักที่สุดในช่วงทศวรรษที่ 1990 และยังร่วมแสดงในภาพยนตร์เรื่อง *Rocky V* ด้วย ในบทของ *ทอมมี "เดอะแมชชีนกัน"* และเคยชกกับนักมวยที่มีชื่อดังหลายคน เช่น เลนน็อก ลูอิส, เรย์ เมอร์เซอร์, โดโนแวน รุดด็อก เป็นต้น

ในปี ค.ศ. 1996 มอร์ริสันตรวจพบว่ามีเชื้อเอชไอวีก่อนขึ้นชกไม่กี่วัน ซึ่งทำให้ต้องยุติการชกและประกาศลาสังเวียนทันที หลังจากนั้นมอร์ริสันติดคุกข้อหาใช้ยาเสพติดและพกพาอาวุธ เป็นเวลานาน 14 เดือน ต่อมาในปี ค.ศ. 2007 มอร์ริสันพยายามขึ้นชกอีกครั้งซึ่งผลการตรวจเลือดให้ผลเป็น “ลบ” ถึง 4 ครั้ง และทำให้ได้ใบอนุญาตชกมวยอีกครั้งเมื่อ 20 กุมภาพันธ์ ค.ศ. 2007 โดยชกครั้งแรกกับจอห์นสัน คาสเติล ในอีก 2 วันต่อมา สามารถชนะน็อกไปได้ในยกที่ 2

ทอมมี มอร์ริสันเสียชีวิตลงเมื่อคืนวันอาทิตย์ที่ 1 กันยายน ค.ศ. 2013 ตามเวลาท้องถิ่นที่โรงพยาบาลในเนบราสกา ด้วยสาเหตุที่ยังไม่เปิดเผย ด้วยวัยเพียง 44 ปี ทำสถิติการชกไว้ทั้งหมด 52 ครั้ง เป็นการชนะทั้งหมด 49 ครั้ง ชนะน็อก 44 แพ้ 3 ครั้ง เสมอ 1 ครั้ง

## อ้างอิง

หมวดหมู่:นักมวยสากลชาวอเมริกัน
หมวดหมู่:บุคคลจากรัฐโอคลาโฮมา
หมวดหมู่:ผู้ติดเชื้อเอชไอวี
หมวดหมู่:แชมป์โลก WBO
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายชนพื้นเมืองอเมริกัน
เล่าขำ

**เล่าขำ** (สิ้นพระชนม์ ธันวาคม ค.ศ. 263) มีชื่อในภาษาจีนกลางว่า **หลิว เฉิน** () เป็นเจ้าชายของรัฐจ๊กก๊กในยุคสามก๊กของจีน เป็นพระโอรสองค์ที่ 5 ของเล่าเสี้ยนจักรพรรดิลำดับที่ 2 และลำดับสุดท้ายของจ๊กก๊ก

## ประวัติ
ในปี ค.ศ. 259 เดือน 6 ของศักราชจิ่งเย่า (景耀; ค.ศ. 258-263) ปีที่ 2 เล่าเสี้ยนทรงแต่งตั้งเล่าขำเป็นอ๋องแห่งเป่ย์ตี้ (北地王 *เป่ย์ตี้หวาง*)

ในเดือนธันวาคม ค.ศ. 263 เตงงายขุนพลจากวุยก๊กที่เป็นรัฐอริของจ๊กก๊กนำกำลังทหารโจมตีจ๊กก๊ก หลังเตงงายเอาชนะจูกัดเจี๋ยมได้ที่อำเภอกิมก๊ก (綿竹 *เหมียนจู๋*) เจาจิ๋วทูลเสนอกับเล่าเสี้ยนให้ยอมจำนนต่อเตงงาย เล่าขำคัดค้านวิธีการของเจาจิ๋วที่จะยอมจำนนและทูลโน้มน้าวพระบิดาให้ต่อสู้เพื่อเกียรติของจ๊กก๊ก แต่เล่าเสี้ยนทรงขับไล่เล่าขำออกจากท้องพระโรง แล้วเล่าเสี้ยนจึงทรงส่งผู้แทนให้นำตราพระราชลัญจกรไปมอบให้เตงงายเพื่อขอยอมจำนน ในวันนั้นเล่าขำทรงเสด็จเข้าไปในศาลบรรพชนของเล่าปี่ ทรงสังหารพระชายาและบุตร ก่อนจะทรงกระทำอัตวินิบาตกรรม

## ในวัฒนธรรมประชานิยม

ปรากฏภาพของเล่าขำในหนังสือ*[[อู๋ชฺวางผู่]]* (無雙譜, ทำเนียบวีรชนไร้เทียมทาน) ของจิน กู่เหลียง (金古良)

เรื่องราวของเล่าขำได้นำมาแสดงในงิ้วเยฺว่

## ดูเพิ่ม
* รายชื่อบุคคลในยุคสามก๊ก
* พงศาวลีจ๊กก๊ก
* ซุยฮูหยิน

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรษที่ 3). *[[สามก๊กจี่]]* (*ซันกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
*

ล่เขำ
ล่เขำ
หมวดหมู่:ผู้ฆ่าตัวตายในจ๊กก๊ก
หมวดหมู่:เจ้าชายของจ๊กก๊ก
เซริค ซาพิเยฟ

**เซริค ซาพิเยฟ** (อังกฤษ Serik Sapiyev, คาซัค Серік Сапиев) เป็นนักมวยสากลสมัครเล่นทีมชาติคาซัคสถาน รุ่นไลท์เวลเตอร์เวท (64 กิโลกรัม)แต่ในปัจจุบันเขาได้ย้ายไปเป็นรุ่นเวลเตอร์เวท 69 กิโลกรัมแล้ว

ซาพิเยฟได้เหรียญจากมวยสากลสมัครเล่นเวิลด์แชมเปี้ยนชิพ 2 เหรียญทอง และจากเอเชียนเกมส์อีก 1 เหรียญทองแดง หลังจากจบการแข่งขันโอลิมปิกเกมส์ 2008แล้วเขาได้ย้ายไปแข่งในรุ่นเวลเตอร์เวทแทน โดยเขาคว้าเหรียญทองแดงในมวยสากลสมัครเล่นเวิลด์แชมเปี้ยนชิพ2009 และคว้าได้เหรียญเงินในเวิลด์แชมเปี้ยนชิพ2011

## ประวัติ
เซริค ซาพิเยฟ เกิดเมื่อวันที่ 16 พฤศจิกายน พ.ศ. 2526 ที่ประเทศคาซัคสถาน

## เอเชียนเกมส์ 2006
เอเชียนเกมส์ 2006 ที่กรุงโดฮา ประเทศกาตาร์ เซริค ซาพิเยฟ ได้รับเหรียญทองแดงในการแข่งขันครั้งนี้ เขาแพ้ มนัส บุญจำนงค์ นักชกดีกรีเหรียญทองโอลิมปิกที่เอเธนส์ ประเทศกรีซ จาก ประเทศไทย ซึ่งได้รับเหรียญทองในการแข่งขันครั้งนี้

## โอลิมปิก 2008
โอลิมปิก 2008 ที่กรุงปักกิ่ง สาธารณรัฐประชาชนจีน เซริค ซาพิเยฟ ถูกสื่อมวลชนยกให้เป็นเต็งหนึ่งในการแข่งขันครั้งนี้ แต่เขาทำได้เพียงเข้าถึงรอบ 8 คนสุดท้ายเท่านั้น หลังจากที่เขาแพ้ให้กับ มนัส บุญจำนงค์ นักชกคู่ปรับเก่าจาก ประเทศไทย ไปอย่างสนุก 7-5 หมัด ตกรอบไปอย่างน่าเสียดาย

## โอลิมปิก 2012
ซาพิเยฟได้เข้าร่วมการแข่งขันโอลิมปิก 2012ที่กรุงลอนดอนสหราชอาณาจักร โดยเขาชกได้อย่างยอดเยี่ยม จนสามารถเข้าสู่รอบชิงชนะเลิศ โดยเขาสามารถเอาชนะเฟรดดี้ อีแวนส์นักชกเจ้าภาพไปอย่างสุดยอด 17-9

## อ้างอิง

หมวดหมู่:นักมวยสากลสมัครเล่นชาวคาซัคสถาน
หมวดหมู่:นักกีฬาเหรียญทองแดงเอเชียนเกมส์
หมวดหมู่:บุคคลจากแคว้นคาราฆันเดอ
ชาร์ลอตต์

**ชาร์ลอตต์** (อังกฤษ : Charlotte, North Carolina) เป็นเมืองที่ใหญ่ที่สุดในรัฐนอร์ทแคโรไลนา และมีขนาดใหญ่เป็นอันดับที่ 19 ของสหรัฐอเมริกา ชาร์ลอตต์ยังเป็นเมืองที่มีประชากรมากที่สุดในรัฐนอร์ทแคโรไลนา ประเทศสหรัฐอเมริกา และทำหน้าที่เป็นที่ตั้งของศาลากลางเทศมณฑลเมคเลินบูร์ก โดยในปี ค.ศ. 2020 เมืองชาร์ลอตต์มีประชากรประมาณ 874,579 คน

ในปี 2008 มีประชากรประมาณ 671,588 คน ชาวเมืองชาร์ลอตต์เรียกว่า "Charlottean"

ชื่อเมืองชาร์ลอตต์ตั้งชื่อเพื่อเป็นเกียรติแด่ สมเด็จพระราชินีชาร์ล็อทเทอแห่งสหราชอาณาจักร พระอัครมเหสีในสมเด็จพระเจ้าจอร์จที่ 3 แห่งสหราชอาณาจักร

## อ้างอิง

หมวดหมู่:เมืองในรัฐนอร์ทแคโรไลนา
สุสานหลวง

**สุสานหลวง** สามารถหมายถึง
* สุสานหลวง วัดราชบพิธสถิตมหาสีมารามราชวรวิหาร
* สุสานหลวง วัดเทพศิรินทราวาสราชวรวิหาร
* สุสานหลวงหลวงพระบาง สำหรับเจ้ามหาชีวิตของลาวในประเทศลาว
วัดจีนประชาสโมสร

**วัดจีนประชาสโมสร** () เป็นอารามที่ขยายมาจากวัดมังกรกมลาวาสในกรุงเทพมหานคร เริ่มสร้างในสมัยพระบาทสมเด็จพระจุลจอมเกล้าเจ้าอยู่หัว ในปี พ.ศ. 2449 เป็นวัดจีนเก่าแก่วัดหนึ่งแห่งศาสนาพุทธนิกายมหายาน ได้รับพระราชทานนามอารามว่าวัดจีนประชาสโมสร ภายในวัดมีพระพุทธรูปที่หล่อด้วยกระดาษ เทพเจ้าแห่งโชคลาภไฉ่ซิ้งเอี๊ย เจ้าแม่กวนอิม และสรีระสังขารจริงของอดีตเจ้าอาวาส 2 รูป ที่มรณภาพในอริยาบถสมาธิแล้วไม่เน่าเปื่อยอยู่ภายในวัด ถือเป็นวัดจีนเพียงแห่งเดียวในจังหวัดฉะเชิงเทรา มีระฆังใบใหญ่ของชาวจีนแต้จิ๋วที่ได้สร้างถวายขึ้น มีน้ำหนักกว่า 1  ตัน 

วัดจีนประชาสโมสร ตั้งอยู่ที่ ถนนศุภกิจ ต.บ้านใหม่ อ.เมือง จังหวัดฉะเชิงเทรา
ปัจจุบันมีพระอธิการเย็นจุง เป็นรักษาการเจ้าอาวาส

## อ้างอิง
* รายละเอียดเพิ่มเติมในเว็บไซต์การท่องเที่ยวแห่งประเทศไทย
* ข้อมูลวัดจีนฉะเชิงเทรา 

จีนประชาสโมสร
จีนประชาสโมสร
หมวดหมู่:โบราณสถานในจังหวัดฉะเชิงเทรา
จอห์น เฟล็ตเชอร์

thumb|200px|ภาพวาดของจอห์น เฟล็ตเชอร์

**จอห์น เฟล็ตเชอร์** (; ธันวาคม ค.ศ. 1579 - สิงหาคม ค.ศ. 1625) เป็นนักเขียนบทละครและกวีชาวอังกฤษ โดยเป็นนักเขียนรุ่นน้องของวิลเลียม เชกสเปียร์ อยู่ในคณะละครเดียวกันคือ *King's Men* เป็นนักเขียนบทละครที่มีชื่อเสียงมากที่สุดผู้หนึ่งในยุคของเขา อาจเทียบเคียงกับเชกสเปียร์ได้เลยทีเดียว ชื่อเสียงของเขายังต่อเนื่องมาจนถึงยุคฟื้นฟูราชวงศ์อังกฤษอีกด้วย เฟล็ตเชอร์เสียชีวิตจากโรคระบาดในปี ค.ศ. 1625

หมวดหมู่:บุคคลที่เกิดในปี พ.ศ. 2122
หมวดหมู่:บุคคลสมัยทิวเดอร์
หมวดหมู่:นักเขียนชาวอังกฤษ
หมวดหมู่:นักเขียนบทละคร
หมวดหมู่:บุคคลจากเทศมณฑลอีสต์ซัสเซกซ์
การฟื้นฟูราชวงศ์อังกฤษ

thumb|280px|สมเด็จพระเจ้าชาร์ลส์ที่ 2 แห่งอังกฤษ ผู้ฟื้นฟูราชวงศ์ขึ้นใหม่หลังจากสงครามกลางเมือง

**การฟื้นฟูราชวงศ์อังกฤษ** หรือ **ยุคฟื้นฟู** () เริ่มขึ้นในปี ค.ศ. 1660 เมื่อ สมเด็จพระเจ้าชาลส์ที่ 2 แห่งอังกฤษ เสด็จกลับจากการลี้ภัยในทวีปยุโรป

## สิ้นสมัยรัฐผู้พิทักษ์
สมัยรัฐผู้พิทักษ์ซึ่งเป็นสมัยก่อนหน้าสมัยฟื้นฟูราชวงศ์อังกฤษ
และน่าจะตามด้วยสมัยเครือจักรภพถ้าริชาร์ดบุตรชายของโอลิเวอร์ ครอมเวลล์ผู้ได้รับแต่งตั้งให้เป็นเจ้าผู้พิทักษ์หลังจากครอมเวลล์ถึงแก่อสัญกรรมเป็นผู้มีสมรรถภาพและสามารถปกครองต่อมาตามนโยบายของผู้เป็นบิดา จุดอ่อนของริชาร์ดอยู่ตรงที่เป็นผู้ขาดความสามารถในทางการทหาร และปกครองได้เพียงเจ็ดเดือนก็ถูกกลุ่มทหารปลดจากตำแหน่งเมื่อวันที่ 6 พฤษภาคม ค.ศ. 1659 และก่อตั้งรัฐสภารัมพ์ขึ้นแทนที่ โดยมีชาร์ลส์ ฟลีทวูด (Charles Fleetwood) ได้รับแต่งตั้งให้เป็นสมาชิกของคณะกรรมการเพื่อความปลอดภัย (English Committee of Safety) และ สภาแห่งรัฐ (English Council of State) และหนึ่งในเจ็ดของสมาชิกสภาของทหาร เมื่อวันที่ 9 พฤษภาคม ค.ศ. 1659 ฟลีทวูดก็ได้รับเลือกให้เป็นผู้บังคับบัญชาทหารสูงสุด (Lord-general) แต่ก็ไม่ได้สามารถใช้อำนาจได้เต็มที่เพราะขาดการสนับสนุนจากรัฐสภา ที่ไม่ยอมรับอำนาจของทหารเช่นเดียวกับในระหว่างหลังสงครามกลางเมืองอังกฤษครั้งที่ 1 เมื่อวันที่ 12 พฤษภาคม ค.ศ. 1659 สภาสามัญชนภายใต้การนำของนายพลจอห์น แลมเบิร์ตและนายทหารอีกบางคนก็แต่งตั้งฟลีทวูดให้เป็นประมุขของสภาทหารภายใต้การนำอำนาจของประธานสภาสามัญชน วันรุ่งขึ้นแลมเบิร์ตก็สั่งให้ปิดประตูสภาสามัญชนและห้ามสมาชิกเข้า เมื่อวันที่ 26 ตุลาคมก็เกิดการก่อตั้ง “คณะกรรมการเพื่อความปลอดภัย” โดยมีฟลีทวูดและแลมเบิร์ตเป็นสองในคณะกรรมการ แลมเบิร์ตได้รับการแต่งตั้งให้เป็นนายพลของกองทัพทั้งหมดในอังกฤษและสกอตแลนด์โดยมีฟลีทวูดเป็นนายพล คณะกรรมการเพื่อความปลอดภัยส่งแลมเบิร์ตและกองกำลังเป็นจำนวนมากไปพบกับจอร์จ มองค์ ดยุคแห่งอาลเบอมาร์ลที่ 1 ผู้บังคับบัญชากองทัพในสกอตแลนด์ที่อาจจะไปเจรจาต่อรองหรือไปบังคับให้ยินยอมในข้อตกลง

หลังจากนั้นมองค์ผู้เป็นข้าหลวงแห่งสกอตแลนด์ก็นำทัพลงมาทางใต้ กองทัพของแลมเบิร์ตจึงละทิ้งกองทัพของพระองค์ พระองค์จึงเดินทัพโดยไม่มีผู้ขัดขวางมาถึงลอนดอน สมาชิกเพรสไบทีเรียน (Presbyterian) ยกเว้นสมาชิกที่ถูกกำจัดโดยการยึดรัฐสภาของไพรด์ ในค.ศ. 1648 ก็ถูกเรียกเข้าประชุมและเมื่อวันที่ 24 ธันวาคมฝ่ายทหารก็รื้อฟื้นรัฐสภายาว ฟลีทวูดหมดอำนาจและถูกเรียกตัวมาสอบสวนต่อหน้ารัฐสภาและส่งตัวไปหอคอยแห่งลอนดอนเมื่อวันที่ 3 มีนาคม ค.ศ. 1660 แต่ก็หลบหนีได้เดือนหนึ่งต่อมา แลมเบิร์ตพยายามสร้างสงครามกลางเมืองขึ้นอีกโดยพยายามสนับสนุนสมัยเครือจักรภพและออกประกาศเรียกผู้เข้าร่วมต่อสู้เพื่อ “อุดมคติอันสูงส่ง” และให้ไปรวบรวมตัวกันที่เอ็ดจฮิลล์ แต่แลมเบิร์ตถูกจับเสียก่อนโดยนายพันริชาร์ด อินโกลด์สบี (Richard Ingoldsby) ผู้มีส่วนร่วมในการปลงพระชนม์พระเจ้าชาร์ลส์ที่ 1 และส่งตัวให้รัฐบาลใหม่โดยหวังว่าจะได้รับการอภัยโทษ แลมเบิร์ตถูกจำขังและเสียชีวิตบนเกาะเดรคส์ในปี ค.ศ. 1684 อินโกลด์สบีได้รับการอภัยโทษ

หมวดหมู่:ราชวงศ์อังกฤษ
หมวดหมู่:ยุคสมัยในอังกฤษ
หมวดหมู่:เหตุการณ์ในอังกฤษ
หมวดหมู่:การฟื้นฟู (การเมือง)
หมวดหมู่:พระเจ้าชาลส์ที่ 2 แห่งอังกฤษ
ออวิด

thumb|200px|ออวิด

**ปูบลิอุส ออวิดิอุส นาโซ** () หรือที่รู้จักในชื่อภาษาอังกฤษว่า **ออวิด** () เกิดเมื่อวันที่ 20 มีนาคม ในปีที่ 43 ก่อนคริสต์ศักราช เสียชีวิตในปี ค.ศ. 17 เป็นกวีชาวโรมันผู้มีชื่อเสียงทัดเทียมกับเวอร์จิลและฮอริซ นับเป็นหนึ่งในสามกวีเอกผู้เป็นเสาหลักในวรรณกรรมละติน เขาเขียนผลงานในเรื่องต่าง ๆ มากมาย โดยเฉพาะเรื่องเกี่ยวกับความรัก หญิงผู้ถูกทอดทิ้ง และชำนาญในการดัดแปลงนิยายปรัมปรา ผลงานของเขาส่งอิทธิพลต่องานศิลปะและวรรณกรรมในยุโรปต่อเนื่องมาเป็นเวลาหลายศตวรรษ

## แหล่งข้อมูลอื่น

หมวดหมู่:กวีชาวโรมัน
หมวดหมู่:นักเขียนชาวโรมัน
รายชื่อตอนในซีเอสไอ: นิวยอร์ก

นี่คือรายชื่อตอนและวันที่ออกอากาศของ **[[ซีเอสไอ: นิวยอร์ก]]** ในสหรัฐอเมริกา.

ฤดูกาลที่ 1 มีทั้งหมด 23 ตอน, ฤดูกาลที่ 2 และ 3 มีทั้งหมด 24 ตอน, ฤดูกาลที่ 4 มีทั้งหมด 21 ตอน, ฤดูกาลที่ 5 มีทั้งหมด 25 ตอน, ฤดูกาลที่ 6 มีทั้งหมด 23 ตอน, ฤดูกาลที่ 7 มีทั้งหมด 22 ตอน, ฤดูกาลที่ 8 มีทั้งหมด 18 ตอน และฤดูกาลที่ 9 มีทั้งหมด 17 ตอน.

ชื่อตอนภาษาไทย มาจากการออกอากาศของช่อง AXN ของ True Visions.

**ซีเอสไอ: นิวยอร์ก** ออกอากาศไปแล้วทั้งหมด **197** ตอน โดยออกอากาศครั้งสุดท้ายวันที่ 17 กุมภาพันธ์ พ.ศ. 2556.

### ฤดูกาลที่ 1: 2547 - 2548

### ฤดูกาลที่ 2: 2548 - 2549

### ฤดูกาลที่ 3: 2549 - 2550

### ฤดูกาลที่ 4: 2550 - 2551

### ฤดูกาลที่ 5: 2551 - 2552

### ฤดูกาลที่ 6: 2552 - 2553

### ฤดูกาลที่ 7: 2553 - 2554

### ฤดูกาลที่ 8: 2554 - 2555

### ฤดูกาลที่ 9: 2555 - 2556

ซีเอสไอ: นิวยอร์ก
หมวดหมู่:ซีเอสไอ: ไครม์ซีนอินเวสติเกชัน
เครื่องสแกนลายนิ้วมือ

thumb|เครื่องสแกนลายนิ้วมือแบบอิสระที่มักนำไปติดตั้งบริเวณทางเข้าอาคาร|206x206px
**เครื่องสแกนลายนิ้วมือ** เป็นระบบรักษาความปลอดภัยในการตรวจพิสูจน์บุคคลที่มีการใช้งานในสถานีตำรวจ อุตสาหกรรมรักษาความปลอดภัย สมาร์ทโฟน หรือในอุปกรณ์พกพาอื่น ๆ

## ลายนิ้วมือ
มนุษย์มีรูปแบบลายเส้นนูนที่ปรากฏอยู่บนผิวหนังบนนิ้วมือของตนเอง ซึ่งรูปแบบลายเส้นนี้มีชื่อเรียกว่า "ลายนิ้วมือ" (fingerprint) โดยลายนิ้วมือของแต่ละบุคคลมีรายละเอียดที่แตกต่างไม่เหมือนใคร ทั้งยังอยู่อย่างทนทานตลอดอายุของแต่ละบุคคลและยากที่จะเปลี่ยนแปลง เนื่องจากความเป็นเอกลักษณ์ ทำให้ลายนิ้วมือเริ่มกลายเป็นวิธีหนึ่งในการระบุตัวตนที่ดีเยี่ยม

## ประเภทของเครื่องสแกนลายนิ้วมือ
เครื่องสแกนลายนิ้วมือสามารถแบ่งได้เป็น 4 ประเภท ได้แก่ เครื่องสแกนแบบแสง (optical scanners), เครื่องสแกนแบบความจุไฟฟ้า (capacitance scanners), เครื่องสแกนแบบคลื่นเสียงความถี่สูง (ultrasonic scanners) และเครื่องสแกนแบบความร้อน (thermal scanners) การทำงานขั้นพื้นฐานของเครื่องสแกนทุก ๆ ประเภท คือเพื่อให้ได้ภาพลายนิ้วมือของบุคคลและค้นหาการจับคู่ที่ตรงกันในฐานข้อมูล ซึ่งการวัดประสิทธิภาพของภาพลายนิ้วมือนั้นจะใช้หน่วยจุดต่อนิ้ว (DPI)
# **เครื่องสแกนแบบแสง** ถ่ายภาพลายนิ้วมือโดยใช้กล้องดิจิทัล
# **เครื่องสแกนแบบความจุไฟฟ้า หรือ เครื่องสแกนซีมอส** (CMOS scanners) ใช้ตัวเก็บประจุและต่อด้วยกระแสไฟฟ้าเพื่อสร้างภาพลายนิ้วมือ โดยเครื่องสแกนประเภทนี้มีแนวโน้มที่ดีเยี่ยมในแง่ของความแม่นยำ
# **เครื่องสแกนลายนิ้วมือแบบคลื่นเสียงความถี่สูง** ใช้คลื่นเสียงความถี่สูงในการทะลุชั้นหนังกำพร้า (ภายนอก) ของผิวหนัง
# **เครื่องสแกนแบบความร้อน** ใช้การสัมผัสถึงความแตกต่างของอุณหภูมิบริเวณผิวสัมผัส ระหว่างลายเส้นนูนกับแนวร่องของลายนิ้วมือ

อย่างไรก็ตาม เครื่องสแกนลายนิ้วมือทั้งหมดมีข้อด้อยต่อการหลอกลวงทางเทคนิคที่เกี่ยวข้องกับการถ่ายภาพลายนิ้วมือ การประมวลผลภาพถ่ายโดยใช้ซอฟต์แวร์พิเศษ และการพิมพ์แบบจําลองลายนิ้วมือโดยใช้เครื่องพิมพ์ 3 มิติ

## รูปแบบ
thumb|เครื่องสแกนลายนิ้วมือบนสมาร์ทโฟน (วงกลมด้านล่าง)|210x210px
เครื่องสแกนลายนิ้วมือมีการออกแบบไว้สองรูปแบบ คือ เครื่องสแกนลายนิ้วมือแบบติดตั้งอยู่กับที่และแบบเคลื่อนย้ายได้

* แบบติดตั้งอยู่กับที่: จะมีพื้นที่สแกนขนาดเล็กไว้สำหรับวางนิ้วมือ โดยรูปแบบนี้มีราคาถูกแต่เชื่อถือได้น้อยกว่าแบบเคลื่อนย้ายได้ และการถ่ายภาพอาจมีประสิทธิภาพน้อยกว่าเมื่อนิ้วไม่ได้วางอยู่บนพื้นที่สแกนด้วยความเร็วคงที่
* แบบเคลื่อนย้ายได้: เมื่อวางนิ้วบนพื้นที่สแกน เครื่องสแกนจะทํางานอยู่ด้านล่าง เนื่องจากเครื่องสแกนดำเนินการด้วยความเร็วคงที่ที่เหนือกว่าลายนิ้วมือ จึงทำให้การถ่ายภาพมีประสิทธิภาพดีกว่า

## การใช้งาน
เครื่องสแกนลายนิ้วมือได้รับการยอมรับอย่างกว้างขวางในทุกวงการ เช่น ด้านระบบรักษาความปลอดภัย บันทึกเวลาทำงาน สำหรับเข้าออกงาน ระบบเปิด-ปิดประตู ระบบฐานข้อมูลทะเบียนราษฏร์ เป็นต้น จุดประสงค์หลักของการใช้เครื่องสแกนลายนิ้วมือได้แก่
* การตรวจพิสูจน์บุคคล โดยอาศัยหลักการที่ว่าลายนิ้วมือทุกคนมีความแตกต่างกัน
* การทดแทนการใช้บัตร เช่น บัตรเอทีเอ็ม บัตรเครดิต สมาร์ตการ์ด

## อ้างอิง

หมวดหมู่:เครื่องมือทางวิศวกรรมศาสตร์
หมวดหมู่:อุปกรณ์สื่อสาร
โยชิโตโมะ นาระ

**โยชิโตโมะ นาระ** () เป็นศิลปินชาวญี่ปุ่น ที่มีชื่อเสียงระดับโลก และทรงอิทธิพลมากที่สุดคนหนึ่งของญึ่ปุ่นในช่วงกระแส Pop Art ในยุค 90's 

นาระเกิดวันที่ 5 ธันวาคม ค.ศ.1959 ที่เมืองฮิโรซากิ จังหวัดอาโอโมริ ประเทศญี่ปุ่น จบการศึกษาศิลปะในระดับปริญญาตรีและโทที่ Aichi Prefectural University of Fine Arts and Music แล้วบินไปเรียนศิลปะต่อที่ คุนส์อคาเดมี ดุสเซลดอร์ฟ (Kunstakademie Duesseldorf) ประเทศเยอรมนี หลังจากนั้นก็กลับมาทำงานศิลปะและพำนักอยู่ที่กรุงโตเกียว ประเทศญี่ปุ่น

ทั้งภาพวาดและประติมากรรมของนาระจะมีบุคลิกแบบการ์ตูนเด็ก หรือที่ภาษาญี่ปุ่นเรียกว่า 'มังงะ' (manga) รวมถึงสัตว์ โดยเฉพาะสุนัข ที่กลับแสดงอารมณ์ในทางตรงข้าม (ผิดกับคน) คือดูอบอุ่น
อ่อนโยน และเป็นมิตร ซึ่งล้วนเป็นแรงบันดาลใจมาจากความทรงจำในวัยเด็ก     

นาระฉีกตัวเองออกจากศิลปินร่วมสมัยของญี่ปุ่นที่ทำงานศิลปะในแนวทางเดียวกัน (Cartoon Pop Art) อย่าง ทากาชิ มูรากามิ (Takashi Murakami) และ อิซูรุ คาซาฮาระ (Izuru Kasahara) ด้วยการรวมความเป็นญี่ปุ่นกับตะวันตก สร้างผลงานที่ทิ้งอารมณ์เย้ายวนกวนอารมณ์ ให้กับผู้ชมงานของเขา

หมวดหมู่:บุคคลจากฮิโรซากิ
หมวดหมู่:ศิลปินชาวญี่ปุ่น
สุนันท์ษา จิรมณีกุล

**สุนันท์ษา จิรมณีกุล หรือ จอย** (เกิดเมื่อ 13 สิงหาคม พ.ศ. 2526) นักแสดงสาวหน้าใหม่ ที่เคยผ่านงานโฆษณามาแล้วหลายชิ้น แต่เพิ่งจะมีผลงานละครเรื่อง “รักนี้เคียงตะวัน” ที่ออกอากาศทางช่อง 7 ล่าสุดเธอเข้าร่วมในรายการเรียลลิตี้ “ซูเปอร์สตาร์” ทางโมเดิร์นไนน์ทีวี ที่นำเอาศิลปินชายหญิงมาอยู่ด้วยกัน ทำให้เธอเป็นที่รู้จักมากขึ้น

ส่วนมากงานแสดงของจอยนาน ๆ จะมีครั้ง เหมือนเป็นแค่งานอดิเรกของเธอ เพราะนามสกุลของจอยไปเหมือนกับคนในวงการไฮโซ ทำให้หลายคนอาจจะมองว่าเธอเป็นไฮโซมากกว่านักแสดงเสียอีก แต่จอยปฏิเสธมาตลอดว่าเธอไม่ใช่ไฮโซและเธอก็เป็นคนในวงการบันเทิงคนหนึ่ง ที่ไม่ได้ใช้นามสกุลเป็นใบเบิกทางเพื่อเขาวงการ เพราะก่อนหน้าจอยเคยผ่านการประกวดมาบ้างแล้ว ส่วนมากเธอจะรับงานเป็นพิธีกรตามงานอีเว้นท์ต่าง ๆ และงานโฆษณาเป็นหลัก แต่เธอเริ่มต้นงานแสดงด้วยละครวัยรุ่นเรื่อง “น้องใหม่ร้ายบริสุทธิ์” และมาแจ้งเกิดในงานแสดงในซิตคอมเรื่อง “หมอสามชั้น”  

ปัจจุบัน จอย สุนันท์ษา จิรมณีกุล เข้าพิธีหมั้นและจดทะเบียนสมรสกับ ป๊อบ - ศุภชล นิธิวาสิน แฟนหนุ่มนอกวงการ ทายาทธุรกิจโรงแรม และบริษัทปิโตรเคมี เมื่อวันที่ 13 พฤศจิกายน 2553 ณ ห้องบอลรูม โรงแรมนารายณ์ มีพิธีฉลองวิวาห์ในวันอาทิตย์ที่ 28 พฤศจิกายน 2553 ที่โรงแรม สยาม เคมปินสกี้

## ประวัติ

### การศึกษา
* ประถมเรียนที่ โรงเรียนทรงวิทย์ศึกษา กับ โรงเรียนปิยะจิตวิทยา
* มัธยมเรียนที่ โรงเรียนเตรียมอุดมศึกษาพัฒนาการ
* วิทยาลัยนานาชาติ มหาวิทยาลัยกรุงเทพ คณะ Business English

## ผลงาน
### ละครโทรทัศน์

### มิวสิกวิดีโอ
* เพลง ปลอบ - ปอ ปานเวทย์
* เพลง เบอร์นี้...ไม่มีคนของเธอ - ปาน ธนพร

### โฆษณา
* โฆษณาภาพนิ่ง Beauty touch hair jal 
* โฆษณา Dutch milk 
* โฆษณา เคเอฟซี 
* โฆษณา พานาโซนิค 
* โฆษณา ธนาคารธนชาติ 
* โฆษณา ล็อตเต้ 
* โฆษณา Nevia (ผิวไวต่อแดด) 

## พิธีกร
* พิธีกร mc
* พิธีกร รายการ City lady
* พิธีกร Chic Channel
* พิธีกร ทรูมิวสิก
* พ.ศ. 2558 : รายการ My Lady ผู้หญิงในฝัน ทางช่องทรูโฟร์ยู ทุกวันจันทร์-ศุกร์ เวลา 9.00-10.00 น. ร่วมกับ ไดอาน่า จงจินตนาการ, ชลลดา สิริสันต์, ณัฐกานต์ ประสพสายพรกุล

## รางวัลที่ได้รับ
* F5 Challenge อันดับ 2 Schering ตำแหน่งนักแสดงยอดเยี่ยม
* ได้เข้าร่วมเป็น 12 ในผู้เข้าแข่งขันรายการ **Superstar ที่สุดแห่งดาว** ใช้รหัส s8 (ออกจากบ้านเมื่อสัปดาห์ที่2 เลียนแบบคนดัง)

## แหล่งข้อมูลอื่น
* ดาราไทย :  จอย สุนันท์ษา
* Superstar ที่สุดแห่งดาว จอย-สุนันท์ษา (S8) 
* อยากรู้ประวัติของจอย 

หมวดหมู่:บุคคลจากกรุงเทพมหานคร‎‎
หมวดหมู่:โรงเรียนทรงวิทย์ศึกษา 
หมวดหมู่:โรงเรียนปิยะจิตวิทยา
หมวดหมู่:โรงเรียนเตรียมอุดมศึกษาพัฒนาการ
หมวดหมู่:บุคคลจากวิทยาลัยนานาชาติ มหาวิทยาลัยกรุงเทพ
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:วีเจ
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย